વિદ્યા બાલનની બૉબી જાસૂસ સિનેમા ઘરોમાં રિલીઝ થઈ ગઈ છે. લોકોને ઘણા સમયથી આ ફિલ્મનો ઇંતેજાર હતો, કારણ કે ફિલ્મમાં પહેલી વાર કોઈ મહિલા જાસૂસને દર્શાવાઈ છે. વિદ્યા બાલનની વાત કરીએ, તો ફૅન્સની આશા મુજબ તેઓ પોતાના પાત્રને સારી રીતે ભજવે છે અને તે જોઈ લોકો આશ્ચર્યમાં મૂકાઈ જાય છે. બૉબી જાસૂસની સ્ટોરીની શરુઆત ખૂબ સારી છે અને પાત્રો દર્શકોને બાંધી રાખવામાં સફળ રહે છે, પણ જેમ-જેમ વાર્તા પોતાના અંત તરફ વધે છે, તેમ-તેમ ક્યાંકનેક ક્યાંક પાત્રોના હાથમાંથી દર્શકોની દોરી છૂટતી લાગે છે.